Prienų rajono savivaldybės tarybai

**SPRENDIMO „DĖL PRIENŲ R. BALBIERIŠKIO PAGRINDINĖS MOKYKLOS DIREKTORIAUS SKYRIMO“ PROJEKTO**

**AIŠKINAMASIS RAŠTAS**

2020-02-17

Lietuvos Respublikos vietos savivaldos įstatymo 16 straipsnio 2 dalies 21 punkte nustatyta, kad savivaldybės švietimo įstaigų vadovų skyrimas į pareigas yra išimtinė savivaldybės tarybos kompetencija.

Lietuvos Respublikos darbo kodekso 68 straipsnio 4 dalyje nustatyta, kad terminuotų darbo sutarčių, kurių maksimalus terminas negali būti ilgesnis kaip penkeri metai, sudarymo galimybę su skiriamais darbuotojais nustato kiti įstatymai. Tokios sutartys gali būti sudaromos arba pratęstos įstatymo nustatytu pagrindu.

2020 m. sausio 16 d. įvyko konkursas Prienų r. Balbieriškio pagrindinės mokyklos direktoriaus pareigoms. Jį laimėjo Stasys Valančius.

Pareiginės algos pastoviosios dalies koeficientas bus nustatytas Savivaldybės mero potvarkiu, vadovaujantis Lietuvos Respublikos vietos savivaldos įstatymu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Prienų rajono savivaldybės tarybos 2017 m. kovo 9 d. sprendimu Nr. T3-51 ,,Dėl Prienų rajono savivaldybės švietimo įstaigų vadovų darbo apmokėjimo tvarkos aprašo patvirtinimo“ patvirtintu Prienų rajono savivaldybės švietimo įstaigų vadovų darbo apmokėjimo tvarkos aprašu.

Atsižvelgiant į tai, kas išdėstyta, teikiamas Savivaldybės tarybos sprendimo projektas dėl Stasio Valančiaus skyrimo į Prienų r. Balbieriškio pagrindinės mokyklos direktoriaus pareigas nuo 2020 m. vasario 28 d. penkerių metų kadencijai.

Skyriaus vedėja Vytautė Draugelytė